CELEX: 62010FN0094
Language: el
Date: 2010-10-04 00:00:00
Title: Υπόθεση F-94/10: Προσφυγή-αγωγή της 4ης Οκτωβρίου 2010 — Carpenito κατά Συμβουλίου

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/41
            
         Προσφυγή-αγωγή της 4ης Οκτωβρίου 2010 — Carpenito κατά Συμβουλίου
   (Υπόθεση F-94/10)
   ()
   2011/C 13/81
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Renzo Carpenito (Overijse, Βέλγιο) (εκπρόσωποι: L. Levi και S. Rodrigues, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Αίτημα διατηρήσεως των αποτελεσμάτων των αμφισβητουμένων εκκαθαριστικών σημειωμάτων αποδοχών μέχρι την έκδοση κανονισμού περί αντικαταστάσεως, με αναδρομικό αποτέλεσμα, του κανονισμού (ΕΕ, Ευρατόμ) 1296/2009 του Συμβουλίου, της 23ης Δεκεμβρίου 2009, και αποκαταστάσεως της οικονομικής και ηθικής ζημίας που υπέστη ο προσφεύγων-ενάγων.
   
      Αιτήματα του προσφευγόντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να διατηρήσει τα αποτελέσματα των αμφισβητουμένων εκκαθαριστικών σημειωμάτων αποδοχών μέχρι την έκδοση κανονισμού περί αντικαταστάσεως, με αναδρομικό αποτέλεσμα, του κανονισμού 1296/2009·
            
         
               —
            
            
               να υποχρεώσει την Επιτροπή να αποζημιώσει τον προσφεύγοντα-ενάγοντα για την οικονομική ζημία που υπέστη, με την καταβολή ποσού ίσου με το ύψος των αποδοχών που απώλεσε λόγω της εφαρμογής του κανονισμού 1296/2009, προδήλως παράνομου, στο οποίο ποσό πρέπει να προστεθεί η επιστροφή του μέρους της ειδικής εισφοράς που καταβάλλεται μηνιαίως από τον Ιανουάριο 2010 κατ’ εφαρμογήν του άρθρου 66α του Κανονισμού Υπηρεσιακής Καταστάσεως και της οποίας ο συντελεστής έχει καθοριστεί εσφαλμένως λαμβάνοντας υπόψη τον εν λόγω κανονισμό· το ποσό αυτό υπολογίζεται, υπό την επιφύλαξη της ερμηνείας του Γενικού Δικαστηρίου, σε 30 000 ευρώ·
            
         
               —
            
            
               να καταδικάσει το Συμβούλιο σε αποκατάσταση της ηθικής βλάβης την οποία υπέστη ο προσφεύγων-ενάγων με τη συμβολική πληρωμή ενός ευρώ·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.